Ville Kormilainen

Ville Kormilainen (s. 23. kesäkuuta 1980 Suomussalmi) on suomalainen tietokirjailija ja viestintäammattilainen.

Ura

Kormilainen aloitti uransa toimittajana 7 päivää -lehdessä heti lukion ja armeijan jälkeen. 

Neljän "Seiska"-vuoden jälkeen hän työskenteli Iltalehdessä ja Katso-lehdessä. Kormilainen toimi Suosikki-lehden päätoimittajana tammikuusta 2008 alkaen. Tammikuussa 2009 Kormilaisesta tuli Yhtyneet Kuvalehdet Oy:n lasten- ja nuortenlehtiryhmän päätoimittaja. Suosikin lisäksi ryhmään kuuluivat Koululainen, Lemmikki, Villivarsa, Leppis ja Tom & Jerry.

Vuonna 2012 Otavamedia päätti lopettaa Suosikki-lehden julkaisun kannattamattomana. Aluksi ilmoitettiin, että Kormilainen jatkaa muiden lehtien parissa, mutta viikkoa myöhemmin hän irtisanoutui sanoen: "Päätökseni lähteä ei liity millään tavalla Suosikin lopettamiseen. Nyt on luonteva aika katsella, mitähän sitä tekisi isona". 

Joulukuun alussa 2012 Kormilainen siirtyi Universal Music Finlandin markkinointijohtajaksi. Syyskuussa 2013 hän perusti koiramediasivusto Kuono.fi:n ja seuraavana vuonna kissasivusto Maumau.fi:n. Lokakuussa 2014 hänestä tuli kolmas osakas Otto Aallon ja Pasi Kiviojan rinnalle viestintätoimisto Luotsiin, jossa hän työskenteli sosiaalisen median ja markkinointiviestinnän parissa.

Kahden yrittäjävuoden jälkeen Kormilainen aloitti viestintäkonsulttina Tekir Oy:ssä heinäkuussa 2015. 

Marraskuussa 2016 Tekir perusti uuden yksikön, Tekir Kuhinan, joka keskittyi sisältömarkkinointiin ja someen. Kormilaisesta tuli yksikön vetäjä.

Yksityiselämä
Ville Kormilaisen perheeseen kuuluu vaimo ja kaksi lasta. Vaimonsa Annin kanssa hän omistaa vuonna 2014 perustetun Glory Morning Labradors -kennelin. Se on nimetty Oasis-bändin kappaleen mukaan ja myös koiranpennut nimetään Oasiksen innoittamina. Kesällä 2014 Oasis-pomo Noel Gallagherin 14-vuotias tytär Anaïs vaati kenneliä luopumaan koiranjalostuksesta. Vaatimuksen taustalla olivat hänen kokemuksensa terrierinsä terveysongelmista.

Snapchatissa ja YouTubessa Kormilainen tunnetaan nimimerkillä Esko Mörkö.

Teokset
 Saiturin markkinointikirja - hyvät ideat ovat ilmaisia, Ville Kormilainen, 2013, Kauppakamari
Somempi seurakunta, Ville Kormilainen, Jan Ahonen & Johannes Ijäs, 2015, Kirjapaja Oy 
Kukaan ei puhu Fruugosta - Tarinoita startup-Suomesta, Ville Kormilainen, 2015, Kauppakamari
Elämänmuutos – 11 tositarinaa ihmisistä käännekohdissa, Mirva Mäki-Petäjä & Ville Kormilainen, 2016, Kosmos 
Anova saa ja nuuhkiva löytää – Koiraihmisen rukouskirja, Kari Kanala & Ville Kormilainen, 2016, Kirjapaja
Työ, treeni & elämä – Superpomojen 24 tuntia, Ville Kormilainen, 2016, Kauppakamari 
Tubettajan käsikirja, Roni Back, Ville Kormilainen, 2017, Otava 
Vikisijän virsikirja, Ville Kormilainen & Jukka Niemelä, 2018, Kauppakakamari
Kaikki CrossFit-harjoittelusta, Antti Akonniemi & Ville Kormilainen & Manu Tuppurainen, 2018, Fitra

Lähteet

Aiheesta muualla
 kuono.fi
 Esko Mörkö YouTubessa

Suomalaiset toimittajat
Vuonna 1980 syntyneet
Elävät henkilöt